મંત્ર, યંત્ર અને તંત્ર ત્રણેય ઊંડા અને ગહન વિષયો છે. એવું કહેવાય છે કે આ શાસ્ત્રોની શરૂઆત છે પણ તેનો અંતિમ પડાવ મળવો મુશ્કેલ છે, અને સામાન્ય મનુષ્ય માટે તો આ મહાસાગરમાં અંજલિ જેટલું પણ મળી જાય તો તેનો ભવપાર થઇ જાય. જેમ જેમ તમે તંત્રશાસ્ત્રમાં ઊંડા ઉતરતા જાઓ તેમ તેમ તમને નવીન લબ્ધિપ્રાપ્તિઓ થતી રહે છે. ક્યારેક પ્રાપ્તિ અનુભવ સ્વરૂપે હોય છે તો ક્યારેક તમારા જીવનમાં મોટા બદલાવ સ્વરૂપે પણ હોય છે. તંત્રનો શ્રેષ્ઠ ઉપયોગ પોતાના આત્માના નિર્વાણ અને અંતિમ મુક્તિ માટે છે. જીવન દરમિયાન આવતી નાનીમોટી તકલીફો માટે પણ તંત્રશાસ્ત્રમાં કેટલાય પ્રયોગ દર્શાવાયા છે. આજે આપણે તેવા જ એક અનુપમ અને રહસ્યમયી યંત્રની વાત કરીશું.